Etter krigens slutt ble Riege flere ganger avhørt i forbindelse med Nürnbergprosessene i 1947.[5] Han bodde i Nord-Niedersachsen. I 1948, i den nyetablerte Bund der verdrängten Beamten im Deutschen Beamtenbund (Verbaost), en forening av embetsmenn som hadde mistet sine stillinger på grunn av flukt og fordrivelse eller i forbindelse med denazifisering, var Riege formann for fagutvalget «Polizeigeschichte» i faggruppen politi. Dannelsen av dette fagutvalget ble trolig initiert av den tidligere SS-gruppenføreren og generalløytnant i Ordnungspolizei Adolf von Bomhard. Spesielt med sin "Kleine Polizei-Geschichte", som ble utgitt i minst tre opplag mellom 1954 og 1966, forsøkte Riege å tegne et bilde av den «rene Schutzpolizei».